b'\n_START_ARTICLE_\nAhaltekhevonen\n_START_SECTION_\nHistoria\n_START_PARAGRAPH_\nAhaltekhevosen kaltaisia hevosia kasvatettiin Kaukasiassa ja Keski-Aasiassa jo huomattavasti ennen ajanlaskun alkua. Kevyt, mutta kookas ratsuhevosrotu kehittyi alueen nomadiheimojen ylivertaiseksi ratsuksi, joka oli hyvin haluttu kaikkialla maailmassa. Ahalteket ovat n\xc3\xa4ist\xc3\xa4 muodostettu suljettu kantakirja. _NEWLINE_Valtaapit\xc3\xa4vien kulttuurien ja kansojen vaihtuessa alueella hevosten nimitys on vaihdellut. Viimeisin alueen hevosista k\xc3\xa4ytetty nimitys on turkmeenihevonen. Esimerkiksi ennen ajanlaskun alkua hallinneet parthialaiset olivat kuuluisia n\xc3\xa4ist\xc3\xa4 kultaisista hevosistaan. Parthialaisten p\xc3\xa4\xc3\xa4kaupungin Nisan j\xc3\xa4\xc3\xa4nteet sijaitsevat aivan Turkmenistanin p\xc3\xa4\xc3\xa4kaupungin Ashkabadin kupeessa._NEWLINE_Tukrmeenihevoset olivat kunkin perheen ja heimon ylpeys, mist\xc3\xa4 kieliv\xc3\xa4t vanhat turkmeenisanonnat kuten kun her\xc3\xa4\xc3\xa4t aamulla, tervehdi ensin is\xc3\xa4\xc3\xa4si, sitten hevostasi. Hevosten alkuper\xc3\xa4 tunnettiin tarkoin, ja hevosten jalostusta voisi kuvailla sananparrella, jota viel\xc3\xa4kin k\xc3\xa4ytet\xc3\xa4\xc3\xa4n Ven\xc3\xa4j\xc3\xa4ll\xc3\xa4, vapaasti suomennettuna: hevosen t\xc3\xa4ytyy olla puhdasrotuinen ja ratsastuskisojen voittaja, vaikka alun perin menestyst\xc3\xa4 mitattiin erilaisten kilpailuiden lis\xc3\xa4ksi etenkin my\xc3\xb6s kamppailussa el\xc3\xa4m\xc3\xa4st\xc3\xa4 ja kuolemasta._NEWLINE_Ven\xc3\xa4j\xc3\xa4 viimeiset valloitukset tapahtuivat 1800-luvun lopussa, kun se otti hallintaansa Keski-Aasian maat. Vaikka Ven\xc3\xa4j\xc3\xa4ll\xc3\xa4 oli perinteisesti arvostettu alueen hevosia, taivaallisia argamakeja, se kohdisti voimatoimet hevoskantaan, joka oli mahdollistanut v\xc3\xa4est\xc3\xb6n tehokkaan vastarinnan. _NEWLINE_Perinteist\xc3\xa4 kasvatusta ahaltekien syntysijoilla ja edelleenkin j\xc3\xa4ljell\xc3\xa4 olevien muiden turkmeenihevosten osalta, esimerkiksi Iranin puolella, harjoittavat yksityiset kasvattajat ilman varsinaista kantakirjaa, vaikka hevosten alkuper\xc3\xa4 tunnetaan melko tarkasti ja hevosten jalostuslinjojen suhteen ollaan varsin tarkkoja. _NEWLINE_Ven\xc3\xa4j\xc3\xa4n valloittamalla alueella tilanne alkoi nopeasti muuttua, ja turkmeenihevoskantaa tutkittiin tiiviisti jo 1800-luvulta asti. N. A. Kuropatkinin perustama ensimm\xc3\xa4inen yksityinen ahaltek-siittola Zakaspiiski perustettiin vuonna 1897, ja se kansallistettiin vuonna 1912 keisari Nikolai II:n p\xc3\xa4\xc3\xa4t\xc3\xb6ksell\xc3\xa4. Siittola pyrki hankkimaan alueen parhaita hevosia ja kirjasi niiden polveutumisen._NEWLINE_Ven\xc3\xa4j\xc3\xa4n 1917 vallankumousten j\xc3\xa4lkeen vuonna 1922 muodostetussa Neuvostoliitossa hevoskasvatus alkoi siirty\xc3\xa4 valtionsiittoloihin, mik\xc3\xa4 vuosikymmenten mittaan lopetti lopulta l\xc3\xa4hes kokonaan aiemman yksityiseen kasvatukseen perustuneen hevosjalostuksen alueella._NEWLINE_K. I. Gorelovin, G. S. Neelovin ja A. M. Bog\xc5\xa1evskin 1926\xe2\x80\x931928 tekem\xc3\xa4 tutkimusretki oli t\xc3\xa4rkeimpi\xc3\xa4 selvityksi\xc3\xa4, joiden pohjalta alusta asti suljettuna toiminut varsinainen ahaltekkantakirja aloitti toimintansa 1931. Ensimm\xc3\xa4isen kerran kantakirja julkaistiin kirjallisessa muodossa vuonna 1941. _NEWLINE_K. I. Gorelov perusti ensimm\xc3\xa4isen Turkmenistanin ulkopuolisen siittolan Lugovskoin Kazakhstaniin. My\xc3\xb6hemmin siittoloita perustettiin muuallekin Neuvostoliittoon, muun muassa Dagestanin ja Ven\xc3\xa4j\xc3\xa4n alueelle. 2000-luvulle tultaessa tunnettuja ahalteksiittoloita oli jo niin Euroopassa kuin Pohjois-Amerikassa._NEWLINE_Neuvostoliitossa alkoivat 1930-luvulla hevosjalostuskokeilut, joissa ahaltekhevoseen risteytettiin englannint\xc3\xa4ysiverist\xc3\xa4. Rodun puhtaana s\xc3\xa4ilymisest\xc3\xa4 huolestuneet ratsastivat sekalaisella hevosjoukolla vuonna 1935 Turkmenistanin Ashkabadista Moskovaan 4 800\xc2\xa0km:n matkan 84 p\xc3\xa4iv\xc3\xa4ss\xc3\xa4. Vaativa matka yli 300 km vedett\xc3\xb6mine aavikon ylityksineen todisti k\xc3\xa4yt\xc3\xa4nn\xc3\xb6ss\xc3\xa4 puhdasrotuisten ahaltekhevosten suorituskyvyn paremmuuden. _NEWLINE_Ratsastus kiinnitti huomion rodun tukalaan asemaan ja vakuutti p\xc3\xa4\xc3\xa4tt\xc3\xa4j\xc3\xa4t kantakirjan t\xc3\xa4rkeydest\xc3\xa4, mink\xc3\xa4 ansiosta risteytyskokeiluista luovuttiin. _NEWLINE_Vaikka ymp\xc3\xa4r\xc3\xb6iviss\xc3\xa4 maissa, kuten Iranissa, on viel\xc3\xa4 j\xc3\xa4ljell\xc3\xa4 turkmeenihevosia, ahaltekhevosten kantakirja on ainoa todistetusti olemassa oleva, suljettu sek\xc3\xa4 tieteellisesti ja j\xc3\xa4rjest\xc3\xa4m\xc3\xa4llisesti hallinnoitu kantakirja. Suljettu kantakirja tarkoittaa, ett\xc3\xa4 vain puhdasveriset yksil\xc3\xb6t hyv\xc3\xa4ksyt\xc3\xa4\xc3\xa4n kantakirjaan. Vaikka alkuper\xc3\xa4iseen ahaltekhevosten kantakirjaan on otettu joitakin hevosia, joilla on suvussaan englannint\xc3\xa4ysiverist\xc3\xa4, n\xc3\xa4it\xc3\xa4 on sittemmin my\xc3\xb6s poistettu kantakirjasta (siirretty ahaltekristeytysten kirjaan, josta ei oteta hevosia p\xc3\xa4\xc3\xa4kantakirjaan), ja nykyisin englannint\xc3\xa4ysiverisen osuus ahaltekhevosessa on enimmill\xc3\xa4\xc3\xa4nkin yksitt\xc3\xa4isen prosentin luokkaa. _NEWLINE_Neuvostoliitossa hevosten asema heikkeni 1950-luvulla maatalouden ja liikenteen koneistumisen my\xc3\xb6t\xc3\xa4, ja ahaltekej\xc3\xa4kin teurastettiin suurin m\xc3\xa4\xc3\xa4rin lihanjalostussuunnitelmien toteuttamiseksi. J\xc3\xa4lleen rodun kasvatus jatkui erityisesti yksitt\xc3\xa4isten aktiivisten kasvattajien, kuten ensin Terskin siittolassa ja sittemmin Dagestan-siittolassa toimineen Vladimir Shamborantin, ansiosta. Ahaltekien menestyminen kilparatsastuksessa vahvisti rodun asemaa, mutta 1970-luvulle tultaessa j\xc3\xa4ljell\xc3\xa4 oli silti en\xc3\xa4\xc3\xa4 vain kolmisen sataa hevosta. Vuonna 1973 kantakirja siirtyi Turkmenistanista valtiolliselle hevosjalostusorganisaatiolle VNIIK:ille, ja hevosten alkuper\xc3\xa4 alettiin testata j\xc3\xa4rjestelm\xc3\xa4llisesti verikokeilla. Neuvostovaltioiden itsen\xc3\xa4istymist\xc3\xa4 1990-luvulla seuranneen taloudellisen sekaannuksen my\xc3\xb6t\xc3\xa4 monet valtionsiittolat ajautuivat taloudelliseen ahdinkoon, ja hevoskasvatuksessa tapahtui uusi romahdus. T\xc3\xa4ss\xc3\xa4 vaiheessa ahaltekej\xc3\xa4 oli kuitenkin alettu kasvattaa my\xc3\xb6s muualla maailmassa, kuten Euroopassa ja Yhdysvalloissa. _NEWLINE_Ahaltekhevosen suljetussa kantakirjassa on nyky\xc3\xa4\xc3\xa4n noin 3\xc2\xa0500 hevosta, joiden alkuper\xc3\xa4 varmistetaan muun muassa rutiininomaisesti ISAG-sertifioiduin DNA-kokein. Rotu on hajaantunut ymp\xc3\xa4ri maailmaa. Eniten ahaltekhevosia on entisen Neuvostoliiton alueella, Euroopassa ja Yhdysvalloissa. Lis\xc3\xa4ksi kantakirjaamattomia ja DNA-tutkimattomia hevosia on Turkmenistanissa noin 3\xc2\xa0000 ja jonkin verran my\xc3\xb6s muissa Keski-Aasian maissa, kuten Iranissa._NEWLINE_Perim\xc3\xa4tutkimusten perusteella ahaltekhevosten v\xc3\xa4h\xc3\xa4inen lukum\xc3\xa4\xc3\xa4r\xc3\xa4 ei ole vaikuttanut sen perim\xc3\xa4n monimuotoisuuteen, vaikka rodun yhten\xc3\xa4isyys n\xc3\xa4kyy esimerkiksi kesyhevosten polveutumista koskevissa DNA-tutkimuksissa ja lihassolututkimusten yhdenmukaisuutena.\n_START_SECTION_\nTurkmenistanin hevoset poistuvat ahaltekkantakirjasta 2000-luvulla\n_START_PARAGRAPH_\nVuonna 1991 itsen\xc3\xa4istynyt Turkmenistan on valinnut ahaltekhevosen maan kansallistunnukseksi. Viel\xc3\xa4 2000-luvun taitteessa ahaltekkantakirjaan aktiivisesti osallistumaan pyrkinyt Turkmenistan ei ole kuitenkaan 1990-luvulta alkaen kantakirjannut hevosiaan, joten maan hevoskanta ei ole en\xc3\xa4\xc3\xa4 suurimmalta osaltaan ahaltekej\xc3\xa4._NEWLINE_Turkmenistanissa el\xc3\xa4\xc3\xa4 todenn\xc3\xa4k\xc3\xb6isesti edelleen hevosia, jotka on aikanaan kantakirjattu ahaltekkantakirjaan, ja osa maan uudemmastakin kasvatuksesta olisi luultavasti hyv\xc3\xa4ksytt\xc3\xa4viss\xc3\xa4 siihen, mutta kantakirjausta ei voida tehd\xc3\xa4 ilman hevosten perim\xc3\xa4n luotettavaa testaamista. Mahdollisesti tilanteesta tulee pysyv\xc3\xa4, sill\xc3\xa4 ajan ja hevossukupolvien kuluessa hevosten polveutumista ei pystyt\xc3\xa4 en\xc3\xa4\xc3\xa4 riitt\xc3\xa4v\xc3\xa4n luotettavasti todentamaan._NEWLINE_Vaikka rodun puhtaana s\xc3\xa4ilytt\xc3\xa4miseksi j\xc3\xa4rjestetty vuoden 1935 ratsastus l\xc3\xa4hti liikkeelle Turkmenistanista, maan julkinen asenne on k\xc3\xa4\xc3\xa4ntynyt jokseenkin p\xc3\xa4invastaiseksi t\xc3\xa4ll\xc3\xa4 vuosikymmenell\xc3\xa4. Esimerkiksi Turkmenistanin Yhdysvaltain l\xc3\xa4hetyst\xc3\xb6n maata esittelev\xc3\xa4t sivut  mainitsevat kuuluisana ahalteken\xc3\xa4 toisen suljetun kantakirjan edustajan eli englannint\xc3\xa4ysiverisen l\'Arc de Triomphe-laukkakisan voittajan "Dancing Brave"-hevosen._NEWLINE_Vaikka nyky-Turkmenistanin sis\xc3\xa4ll\xc3\xa4 on ristiriitaisia n\xc3\xa4kemyksi\xc3\xa4  siit\xc3\xa4, onko hyv\xc3\xa4ksytt\xc3\xa4v\xc3\xa4\xc3\xa4 jalostaa hevosia ven\xc3\xa4l\xc3\xa4isten hallinnoimaan ahaltekkantakirjaan tai ahaltekhevosesta nopeampaa risteytt\xc3\xa4m\xc3\xa4ll\xc3\xa4 siihen englannint\xc3\xa4ysiverist\xc3\xa4, ep\xc3\xa4selv\xc3\xa4 tilanne on kuitenkin johtanut siihen, ett\xc3\xa4 hevoset ovat j\xc3\xa4\xc3\xa4neet kantakirjan ulkopuolelle._NEWLINE_Turmenistan on vuodesta 2010 pit\xc3\xa4en is\xc3\xa4nn\xc3\xb6inyt kutsuvieraina eri puolilta maailmaa saapuneita aktiivisia ahaltekharrastajia ja -kasvattajia sek\xc3\xa4 erilaisten j\xc3\xa4rjest\xc3\xb6jen edustajia pyrkimyksen\xc3\xa4\xc3\xa4n perustaa rodun Turkmenistan-johtoinen kansainv\xc3\xa4linen katto-organisaatio ja vakuuttaa ulkomaalaiset turkmenistanilaisten oikeudesta kantakirjaan. _NEWLINE_Vaikka maassa on aina arvosteltu Ven\xc3\xa4j\xc3\xa4n ja Neuvostoliiton hallintaa rotuun sen nime\xc3\xa4 my\xc3\xb6ten, viel\xc3\xa4 2010-luvun alussa Turkmenistan kampanjoi erityisen voimakkaasti pit\xc3\xa4en rotua omanaan. Esimerkiksi vuonna 2011 kansainv\xc3\xa4lisess\xc3\xa4 lehdist\xc3\xb6ss\xc3\xa4 levisi yleisesti tieto ahaltekien kauneuskilpailusta, "joka edist\xc3\xa4\xc3\xa4 taivaallisen kilpahevosen kunniaa maailmalla". Viime aikoina Turkmenistan on kuitenkin k\xc3\xa4ytt\xc3\xa4nyt hevosistaan korostetummin termi\xc3\xa4 turkmeeninhevonen._NEWLINE_N\xc3\xa4enn\xc3\xa4isest\xc3\xa4 avoimuudestaan huolimatta maa on melko erist\xc3\xa4ytynyt ja pyrkii my\xc3\xb6s kontrolloimaan tiedonv\xc3\xa4lityst\xc3\xa4.\n_START_SECTION_\nOminaisuudet\n_START_PARAGRAPH_\nAhalteket ovat it\xc3\xa4maisista hevosista keskim\xc3\xa4\xc3\xa4rin kookkaimpia ja nopeimpia. Nykyaikaisiin WBFSH-kantakirjojen puoliverisiin verrattuna ne ovat kuitenkin enemm\xc3\xa4nkin pienehk\xc3\xb6j\xc3\xa4 yleisratsuja kuin mihink\xc3\xa4\xc3\xa4n yksitt\xc3\xa4iseen kilparatsastuksen lajiin nimenomaisesti jalostettuja._NEWLINE_Kansainv\xc3\xa4lisen ahaltekehevoskasvatusj\xc3\xa4rjest\xc3\xb6 MAAK:in kantakirjan tavoittelema rodun ihannerakenne on seuraavanlainen: p\xc3\xa4\xc3\xa4 kevytmuotoinen, pitk\xc3\xa4nomainen ja kuiva, leve\xc3\xa4 mutta siro leuka; profiili suora tai otsasta ky\xc3\xb6my. Silm\xc3\xa4t kookkaat ja vinoon asentuneet, korvat sirot, liikkuvat ja korkealle asettuneet; sirot huulet ja sieraimet; niska pitk\xc3\xa4 ja leve\xc3\xa4. P\xc3\xa4\xc3\xa4n tulee kiinnitty\xc3\xa4 kaulaan ter\xc3\xa4v\xc3\xa4ss\xc3\xa4 kulmassa._NEWLINE_Kaulan tulee olla korkealle asettunut, pitk\xc3\xa4, taipuisa, muodoltaan suora tai joutsenkaula, poikkileikkaukseltaan py\xc3\xb6re\xc3\xa4. S\xc3\xa4k\xc3\xa4 kookas ja lihaksikas. Lavat pitk\xc3\xa4t, hyvin kulmautuneet ja lihaksikkaat. Olkavarsi normaaliasentoinen ja lihaksikas. Rinnan tulee olla syv\xc3\xa4, lapojen takaa levenev\xc3\xa4, muodoltaan ovaalimainen. Irtonaiset kylkiluut pitk\xc3\xa4t. Selk\xc3\xa4 ja lanne tasaiset, suhteellisen leve\xc3\xa4t; hienoinen liikapituus hyv\xc3\xa4ksyt\xc3\xa4\xc3\xa4n. Takaosa normaalissa kulmassa, joskus hieman laskeva, pitk\xc3\xa4 ja leve\xc3\xa4, lihakset vahvat ja kiinnittyv\xc3\xa4t pitk\xc3\xa4lle s\xc3\xa4\xc3\xa4reen. H\xc3\xa4nn\xc3\xa4n tulee kiinnitty\xc3\xa4 alas ja syv\xc3\xa4lle, ja se voi olla tyvest\xc3\xa4\xc3\xa4n melkein jouheton._NEWLINE_Jalkojen tulee olla hoikat ja pitk\xc3\xa4t hyvin kehittynein nivelin ja lujin selke\xc3\xa4sti erottuvin j\xc3\xa4ntein, kavioiden pienet ja vankat. Vuohiskarvojen tulee olla lyhyet tai hieman pitk\xc3\xa4t. Lihasten tulee olla tiiviit ja matalat. Liikkeiden tulee olla laajat, voimakkaat, notkeat ja elastiset, sek\xc3\xa4 ratsastajalle miellytt\xc3\xa4v\xc3\xa4t kaikissa askellajeissa; hypyn tulee olla notkea, laadukas ja matalakaarinen._NEWLINE_MAAK:in kantakirjauss\xc3\xa4\xc3\xa4nn\xc3\xb6t rohkaisevat jalostamaan kookkaampia yksil\xc3\xb6it\xc3\xa4: v\xc3\xa4himm\xc3\xa4istavoitemitat oriille ovat s\xc3\xa4k\xc3\xa4korkeus 164\xc2\xa0cm, sel\xc3\xa4n pituus 166\xc2\xa0cm, rinnanymp\xc3\xa4rys 182\xc2\xa0cm ja s\xc3\xa4\xc3\xa4renymp\xc3\xa4rys 21,5\xc2\xa0cm, tammoille hieman pienemm\xc3\xa4t. N\xc3\xa4iden mittojen mukaan m\xc3\xa4\xc3\xa4r\xc3\xa4ytyvist\xc3\xa4 pisteist\xc3\xa4 voidaan tehd\xc3\xa4 v\xc3\xa4hennys, jos sel\xc3\xa4n pituus on s\xc3\xa4k\xc3\xa4korkeuteen n\xc3\xa4hden liian lyhyt tai pitk\xc3\xa4._NEWLINE_Ahaltekenhevosen karvapeite on ohut ja sile\xc3\xa4, jouhet harvat. Otsajouhet puuttuvat t\xc3\xa4ysin tai melkein t\xc3\xa4ysin. Rodussa esiintyy runsaasti erilaisia v\xc3\xa4rityksi\xc3\xa4, yleisimm\xc3\xa4t ovat ruunikko, ruunihallakko, musta ja rautias. Kimoja ja voikkov\xc3\xa4rityksi\xc3\xa4 esiintyy. Karvan laatu antaa v\xc3\xa4riin usein metallisen kiillon.\n_START_SECTION_\nK\xc3\xa4ytt\xc3\xb6\n_START_PARAGRAPH_\nAhaltekhevosia on perinteisesti k\xc3\xa4ytetty ratsuina. Ne ovat monipuolisia ratsuja ja toimivat niin matka-, este-, kentt\xc3\xa4- ja kouluratsastuksessa. Ahaltekhevonen ja sen edelt\xc3\xa4j\xc3\xa4t, kuten turkmeenihevonen, ovat my\xc3\xb6s vaikuttaneet monen hevosrodun kehitykseen._NEWLINE_Yksi kansainv\xc3\xa4lisesti menestynyt ahaltekhevonen on maailman menestyneimpiin kouluratsuihin kuuluva ori 668 Absent, joka ratsastajanaan Segei Filatov voitti Rooman vuoden 1960 olympialaisissa kouluratsastuksessa henkil\xc3\xb6kohtaista kultaa, Tokion vuoden 1964 olympialaisissa pronssia sek\xc3\xa4 Meksikon vuoden 1968 olympialaisissa joukkuepronssia ja henkil\xc3\xb6kohtaisen kisan nelj\xc3\xa4nnen sijan uutena ratsastajanaan Ivan Kalita. Absent oli my\xc3\xb6s hyv\xc3\xa4 hypp\xc3\xa4\xc3\xa4j\xc3\xa4 ja ylitti ratsastettuna korkeimmillaan 186-senttisen esteen._NEWLINE_Absentin is\xc3\xa4 26 Arab saapui 1935 Moskovaan yhten\xc3\xa4 osallistujana 84 p\xc3\xa4iv\xc3\xa4\xc3\xa4 kest\xc3\xa4neeseen 4 800\xc2\xa0km vaellukseen, jonka ansiosta luovuttiin rodun risteytyskokeiluista p\xc3\xa4\xc3\xa4asiassa englannint\xc3\xa4ysiverisen kanssa. Arab voitti sittemmin useita Neuvostoliiton estemestaruuksia ja saavutti 16-vuotiaana puissancessa Neuvostoliiton korkeusenn\xc3\xa4tyksen 219\xc2\xa0cm._NEWLINE_Muita Neuvostoliitossa kuuluisia ahaltek-rotuisia estehevosia olivat esimerkiksi Arabin korkeusenn\xc3\xa4tyksen my\xc3\xb6hemmin tuloksella 225\xc2\xa0cm rikkonut, useita esteratsastusmestaruuksia voittanut Poligon, ja aikanaan Neuvostoliiton pituusenn\xc3\xa4tyksen 878\xc2\xa0cm hyp\xc3\xa4nnyt Perepel. _NEWLINE_Matkaratsastuksessa Ashkabad-Moskova -vaelluksen osanottajien lis\xc3\xa4ksi kuuluisa on esimerkiksi Neuvostoliitossa 500\xc2\xa0km kilpailun vuonna 1945 voittanut ori Tarlan. Etenkin Euroopassa ja Yhdysvalloissa ahaltekhevosia n\xc3\xa4kyy enenev\xc3\xa4ss\xc3\xa4 m\xc3\xa4\xc3\xa4rin matkaratsuina; ne ovat kilpailleet 120\xe2\x80\x94160\xc2\xa0km matkoilla ja esimerkiksi vaativassa perinteisess\xc3\xa4 Tevis-matkaratsastuskisassa. Ahaltekenhevosia on viety 2000-luvulla Uruguayhin juuri matkaratsastustarkoitukseen._NEWLINE_Monipuolisina ratsuina ahalteket soveltuvat hyvin my\xc3\xb6s kentt\xc3\xa4ratsastukseen. Yhdysvaltoihin ensimm\xc3\xa4isten rotunsa edustajien joukossa saapuneen Senetir-oriin puhdasrotuiset j\xc3\xa4lkel\xc3\xa4iset Sengar ratsastajanaan Craig Thompson vuonna 1996 ja Kandar ratsastajanaan Karen Yates vuonna 2000 kvalifioituivat kentt\xc3\xa4ratsastuksessa olympialaisiin. _NEWLINE_Nuorten ahaltekhevosten suorituskyky\xc3\xa4 arvioidaan edelleenkin Ven\xc3\xa4j\xc3\xa4ll\xc3\xa4 yleisesti laukkakisoissa, joissa ne ovat keskim\xc3\xa4\xc3\xa4rin hitaampia kuin englannint\xc3\xa4ysiveriset ja nopeampia kuin arabianhevoset. _NEWLINE_Englannint\xc3\xa4ysiverisen jalostuksessa it\xc3\xa4maisilla hevosilla kuten turkmeenihevosella oli aikanaan merkitt\xc3\xa4v\xc3\xa4 osa. Asiaa on tutkittu paljon DNA-tutkimuksin. Sen n\xc3\xa4kee my\xc3\xb6s vanhoista englannint\xc3\xa4ysiverisi\xc3\xa4 esitt\xc3\xa4vist\xc3\xa4 tauluista, jotka esitt\xc3\xa4v\xc3\xa4t paitsi turkmeenihevosen kaltaisia hevosia my\xc3\xb6s turkmeeniasuihin pukeutuneita, turkmeenien n\xc3\xa4k\xc3\xb6isi\xc3\xa4 hevosten k\xc3\xa4sittelij\xc3\xb6it\xc3\xa4, kuten kantaori Buerley Turkia esitt\xc3\xa4v\xc3\xa4ss\xc3\xa4 maalauksessa. _NEWLINE_1600\xe2\x80\x931700-luvuilla Euroopassa ei juurikaan erotettu it\xc3\xa4isi\xc3\xa4 rotuja toisistaan: muun muassa Katariina Suuren It\xc3\xa4valtaan lahjoittama turkmeeniori Turkmen Atti myytiin arabialaisena silloiseen Saksaan, jossa se vaikutti voimakkaasti trakehneninhevosen jalostukseen. Ensimm\xc3\xa4inen Ven\xc3\xa4j\xc3\xa4n valtiollinen ahalteksiittola Zakapiiski myi 1910-luvulla oriin Djeiran trakehnersiitokseen. My\xc3\xb6s neuvostoaikana ahaltekej\xc3\xa4 k\xc3\xa4ytettiin it\xc3\xa4isen trakehnerhaaran jalostuksessa. _NEWLINE_Erityisen paljon ahaltekej\xc3\xa4, tai niit\xc3\xa4 edelt\xc3\xa4neit\xc3\xa4 turkmeenihevosia eli argamakeja, on k\xc3\xa4ytetty ven\xc3\xa4l\xc3\xa4isten ja neuvostoliittolaisten hevosrotujen jalostuksessa.\n_START_SECTION_\nJulkisuuskuva\n_START_PARAGRAPH_\nAhaltekhevosten jalostusta voi verrata muiden suljetun kantakirjan t\xc3\xa4ysiverihevosrotujen kuten englannint\xc3\xa4ysiverisen tai arabianhevosen jalostukseen, eli t\xc3\xa4rkeimp\xc3\xa4n\xc3\xa4 jalostusominaisuutena pidet\xc3\xa4\xc3\xa4n rotupuhtautta; mink\xc3\xa4\xc3\xa4nlaisia risteytyksi\xc3\xa4 ei hyv\xc3\xa4ksyt\xc3\xa4 kantakirjaan. _NEWLINE_Suomessa tiet\xc3\xa4mys ahaltekien suljetusta kantakirjasta on ollut melko heikkoa, jos mittana pit\xc3\xa4\xc3\xa4 sit\xc3\xa4, ett\xc3\xa4 Hippoksen rekistereihin on merkitty v\xc3\xa4\xc3\xa4r\xc3\xa4n rotuisia hevosia ahaltekeiksi ja t\xc3\xa4t\xc3\xa4 kautta tiedot ovat siirtyneet tunnettuihin kuvallisiin sukutietokantoihin. Internetist\xc3\xa4 l\xc3\xb6ytyy yksi ahaltek-kantakirjan kanssa yhdenmukainen sukutietokanta, mutta pelkk\xc3\xa4 hevosen nimen ja suvun esiintyminen siin\xc3\xa4 ei viel\xc3\xa4 takaa hevosen alkuper\xc3\xa4\xc3\xa4. Ahaltekenhevoskasvattajat ja -myyj\xc3\xa4t korostavat, ett\xc3\xa4 ahaltekhevosen tulee olla asianmukaisesti rekister\xc3\xb6ity kantakirjaan, mik\xc3\xa4 edellytt\xc3\xa4\xc3\xa4 hevosen perim\xc3\xa4n tutkimista laboratoriokokein. Jos hevosen mukana tulee pelkki\xc3\xa4 paperikopioita ja rotuyhdistykset tai tunnetut kasvattajat eiv\xc3\xa4t tunnista hevosta, kyseess\xc3\xa4 on todenn\xc3\xa4k\xc3\xb6isimmin pelkk\xc3\xa4 huijausyritys, sill\xc3\xa4 nimenomaan kantakirjaus toimii ainoana takeena hevosten alkuper\xc3\xa4st\xc3\xa4._NEWLINE_Turkmenistanilaiset hevoset ovat pysyneet kantakirjan ulkopuolella koko 2000-luvun eiv\xc3\xa4tk\xc3\xa4 mahdollisesti ole en\xc3\xa4\xc3\xa4 edes kantakirjattavissa, koska suljettu ahaltekkantakirja edellytt\xc3\xa4\xc3\xa4 hevosen perim\xc3\xa4n todistamista tieteellisen luotettavasti eik\xc3\xa4 hyv\xc3\xa4ksy risteytyksi\xc3\xa4 muihin rotuihin kuten englannint\xc3\xa4ysiveriseen, joihin turkmenistanilaisilla on nykyisin liberaali kanta. My\xc3\xb6s turkmenistanilaiset itse ovat alkaneet kutsua kansallisel\xc3\xa4int\xc3\xa4\xc3\xa4n ahalteke\xc3\xa4 vuonna 2013 perustamallaan valtiollisella internet-sivustolla selke\xc3\xa4mmin turkmeenihevoseksi. Viel\xc3\xa4 vuonna 2011 oli maailman medioissa uutisia "taivaallisten kilpahevosten ahaltekien kauneuskilpailusta", joiden kuvituksena k\xc3\xa4ytettiin muiden maiden ahaltekej\xc3\xa4 sek\xc3\xa4 hevosia, joiden ahaltek-kantakirjauksesta ei ollut varmuutta._NEWLINE_Kantakirjan rotum\xc3\xa4\xc3\xa4ritelm\xc3\xa4 ja kuvaus ovat huono k\xc3\xa4\xc3\xa4nn\xc3\xb6s alkuper\xc3\xa4isest\xc3\xa4 ven\xc3\xa4j\xc3\xa4nkielisest\xc3\xa4 m\xc3\xa4\xc3\xa4ritelm\xc3\xa4st\xc3\xa4, jonka alkuper\xc3\xa4isille termeille ei edes ole suoraa aina suoraa vastinetta l\xc3\xa4nsimaissa. _NEWLINE_Eritt\xc3\xa4in v\xc3\xa4h\xc3\xa4lukuisilla roduilla kuten ahaltekeill\xc3\xa4 tietol\xc3\xa4hteiden laadulla on suuri merkitys. Koko maailmassa on vain noin 3 500 ja Suomessa alle 10 ahalteke\xc3\xa4 . Tosin aivan kuten englannint\xc3\xa4ysiverisill\xc3\xa4 tai arabianhevosilla ahaltekejen jalostusoikeutta ei rajoiteta juurikaan muulla tavoin kuin edellytt\xc3\xa4m\xc3\xa4ll\xc3\xa4 t\xc3\xa4ysiverisyytt\xc3\xa4 ja mahdollisesti astutusmenetelmi\xc3\xa4 koskevilla s\xc3\xa4\xc3\xa4nn\xc3\xb6ill\xc3\xa4, joten jalostustulokset kaikissa n\xc3\xa4iss\xc3\xa4 edell\xc3\xa4 mainituissa roduissa voivat vaihdella todella suuresti kasvattajakohtaisesti. Mik\xc3\xa4li jonkun maan v\xc3\xa4h\xc3\xa4lukuinen kasvatus perustuu erityisesti tietyn hevosen j\xc3\xa4lkel\xc3\xa4isiin, objektiivinen rodun yksil\xc3\xb6iden v\xc3\xa4linen vertailu hankaloituu entisest\xc3\xa4\xc3\xa4n.'